CELEX: C2004/262/11
Language: sk
Date: 2004-10-23 00:00:00
Title: Rozsudok Súdneho dvora (piata komora) z 9. septembra 2004 vo veci C-383/02: Komisia Európskych spoločenstiev proti Talianskej republike (Nesplnenie povinnosti štátu — Životné prostredie — Správa odpadov — Skládka odpadov v Rodano — Smernica 75/442/EHS v znení smernice 91/156/EHS — Články 4 a 8)

23.10.2004   
            
            
               SK
            
            
               Úradný vestník Európskej únie
            
            
               C 262/6
            
         
      ROZSUDOK SÚDNEHO DVORA
   
   (piata komora)
   z 9. septembra 2004
   vo veci C-383/02: Komisia Európskych spoločenstiev proti Talianskej republike (1)
   
   (Nesplnenie povinnosti štátu - Životné prostredie - Správa odpadov - Skládka odpadov v Rodano - Smernica 75/442/EHS v znení smernice 91/156/EHS - Články 4 a 8)
   (2004/C 262/11)
   Jazyk konania: taliančina
   Vo veci C-383/02, Komisia Európskych spoločenstiev, (splnomocnení zástupcovia: M. Konstantinidis a R. Amorosi) proti Talianskej republike (splnomocnení zástupcovia: I. M. Braguglia, právna pomoc M. Fiorilli), predmetom ktorej je žaloba o nesplnenie povinnosti podľa článku 226 ES z 24. októbra 2002, Súdny dvor (piata komora), v zložení: predseda komory C. Gulmann, sudcovia: S. von Bahr a R. Silva de Lapuerta (spravodajca), generálny advokát: A. Geelhoed, tajomník: R. Grass, vyhlásil dňa 9. septembra 2004 rozsudok, ktorého výrok znie:
   
               1.
            
            
               Talianska republika tým, že neprijala potrebné opatrenia na zabezpečenie úpravy alebo zneškodnenia odpadov uložených na skládke v Rodano (Miláno) (Taliansko) bez ohrozenia ľudského zdravia a bez požitia postupov a metód, ktoré by mohli poškodiť životné prostredie a tým, že neprijala potrebné ustanovenia na to, aby každý držiteľ odpadu uloženého na týchto skládkach s ním zaobchádzal prostredníctvom súkromného alebo verejného zariadenia alebo podniku, ktorý vykonáva činnosti uvedené v prílohe II A alebo II B smernice Rady 75/442/EHS z 15. júla 1975 o odpadoch, v znení smernice Rady 91/156/EHS z 18. marca 1991, alebo sám zabezpečil úpravu alebo zneškodnenie odpadov, si nesplnila povinnosti, ktoré sa jej ukladajú v zmysle článkov 4 a 8 tejto smernice.
            
         
               2.
            
            
               Talianska republika sa zväzuje na náhradu trov konania.
            
         
      (1)  Ú. v. EÚ C 305 zo 7.12.2003